CELEX: 32022D0153
Language: sk
Date: 2022-02-03 00:00:00
Title: Rozhodnutie Rady (SZBP) 2022/153 z 3. februára 2022, ktorým sa mení rozhodnutie 2011/486/SZBP o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane

4.2.2022   
               
               
                  SK
               
               
                  Úradný vestník Európskej únie
               
               
                  L 25/17
               
            
         ROZHODNUTIE RADY (SZBP) 2022/153
         z 3. februára 2022,
         ktorým sa mení rozhodnutie 2011/486/SZBP o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na rozhodnutie Rady 2011/486/SZBP z 1. augusta 2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (1),
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 1. augusta 2011 prijala rozhodnutie 2011/486/SZBP.
                  
               
                     (2)
                  
                  
                     Bezpečnostná rada Organizácie Spojených národov 22. decembra 2021 prijala rezolúciu č. 2615 (2021), v ktorej vyjadrila hlboké znepokojenie nad humanitárnou situáciou v Afganistane vrátane potravinovej neistoty a pripomenula, že situácia neúmerne postihuje ženy, deti a menšiny.
                  
               
                     (3)
                  
                  
                     Bezpečnostná rada Organizácie Spojených národov (ďalej len „BR OSN“) vo svojej rezolúcii č. 2615 (2021) stanovuje, že humanitárna pomoc a iné činnosti, ktorými sa podporujú základné ľudské potreby v Afganistane, nie sú porušením bodu 1 písm. a) rezolúcie BR OSN č. 2255 (2015), pričom dôrazne nabáda poskytovateľov pomoci, ktorí sa spoliehajú na rezolúciu BR OSN č. 2615 (2021), aby vynakladali primerané úsilie na minimalizovanie výhod, či už v dôsledku priameho poskytnutia pomoci alebo jej odklonenia, pre osoby alebo subjekty uvedené v zozname sankcií podľa rezolúcie BR OSN č. 1988 (2011).
                  
               
                     (4)
                  
                  
                     Rozhodnutie 2011/486/SZBP by sa preto malo zodpovedajúcim spôsobom zmeniť.
                  
               
                     (5)
                  
                  
                     Na vykonanie určitých opatrení uvedených v tomto rozhodnutí je potrebná ďalšia činnosť Únie,
                  
               PRIJALA TOTO ROZHODNUTIE:
         
            Článok 1
            V článku 4 rozhodnutia 2011/486/SZBP sa dopĺňa tento odsek:
            
               
                  „6.   Odseky 1 a 2 sa nevzťahujú na spracovávanie a vyplácanie finančných prostriedkov, iných finančných aktív či hospodárskych zdrojov a poskytovanie tovaru a služieb potrebných na zabezpečenie včasného poskytnutia humanitárnej pomoci a iných činností, ktorými sa podporujú základné ľudské potreby v Afganistane, alebo na podporu takých činností.“
               
            
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 3. februára 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Ú. v. EÚ L 199, 2.8.2011, s. 57.